Mu Bimpimpi
Tujja kuba nga tusoma ekibala ky'Omwoyo. Wabula, si kutunuulira kibala kyokka, naye n'ebyonoono by'omubiri ebilwanyisa ekibala ky'Omwoyo. Omulimu gwo kuyamba abayizi bo okufuuka abawanguzi. Okukola kino, tebalina kukwata bukwasi nyiriri n'okuyiga engero za Baibuli, wabula balina n'okuteeka mu nkola ekibala ky'Omwoyo mu bulamu bwabwe obwa bulijjo.
"Naye ebibala by'Omwoyo kwe kwagala, okusanyuka, emirembe, okugumiikiriza, ekisa, obulungi, okukkiriza, obuwombeefu, okwegendereza: ku biri ng'ebyo tewali mateeka." Abaggalatiya 5:22-23
Ekitundu 1
Essomo 1
Okwagala vs. Okweyagaliza Wekka
Olugero lwa Baibuli: Yesu afa ku musaalaba
Matayo 27:27-56
Olunyiriri Lw'okujjukira
"Ku kino kwe tutegeerera okwagala, kubanga oyo yawaayo obulamu bwe ku lwaffe: naffe kitugwanira okuwangayo obulamu bwaffe ku lw'ab'oluganda." 1 Yokaana 3:16
Mu Lingi
Zannya akazannyo mikwano gyo ke banaaba basazewo, mu ssaawa gye bakagalidde (bw'oba olina olukusa) ate okazannyire ebbanga lyonna lye bagala. Tobagamba kiki ggwe ky'oyagala kuzannya. Ku mulundi guno ky'oyagala si ky'amakulu kuba osazewo okulaga OKWAGALA okwa nnamaddala nga tewelowoozezzaako.
Essomo 2
Okwagala vs. Okulamula Banno
Olugero lwa Baibuli: Akafuufu n'olubaawo
Matayo 7:1-5
Olunyiriri Lw'okujjukira
"Temusalanga musango, muleme okusalirwa.Kubanga omusango gwe musala gulibasalirwa nammwe: era ekigera kye mugereramu, ekyo kye muligererwa nammwe." Matayo 7:1-2
Mu Lingi
Gamba omuntu yenna nti “okoze omulimu omulungi” era obayozeeyoze olw'ekirungi ky'olaba. Tambula n'akalabirwamu mu nsawo yo nga buli lw'owulira ng'oyagala okulamula omuntu yenna, okaggyeyo okatunulemu. Beera nga wejjukanya nti teweetaaga kugolola nsobi z'abantu.
Essomo 3
Okwagala vs. Obukyayi
Olugero lwa Baibuli: Yuda alya mu Yesu olukwe
Matayo 26:14-16
Olunyiriri Lw'okujjukira
"Omuntu bw'ayogera nti Njagala Katonda, n'akyawa muganda we, mulimba; kubanga atayagala muganda we gwe yali alabyeko, Katonda gw'atalabangako tayinza kumwagala." 1 Yokaana 4:20
Mu Lingi
Kolera omuntu gw'otayagala ekirungi. Kuuma akalimi ko bw'olaba omuntu ng'alimba oba ng'anaatera okugwa mu nsobi. Tomuloopa oba okumuleetera emitawaana.
Essomo 4
Okwagala vs. Okwekaza
Olugero lwa Baibuli: Olugero lw'omusamaliya
Lukka 10:25-37
Olunyiriri Lw'okujjukira
"Yagalanga Mukama Katonda wo n'omutima gwo gwonna, n'emmeeme yo yonna, n'amaanyi go gonna, n'amagezi go gonna; ne muliraanwa wo nga ggwe bwe weeyagala wekka." Lukka 10:27
Mu Lingi
Yimirira oyambe omuntu ali mu bwetaavu essabbiiti eno era weesambe ebyekwaso byonna by'oyinza okuwa obuta muyamba. Kolera omuntu ali wansi wo mu kitiibwa ekintu eky'omuwendo.
Essomo 5
Okwagala vs. Okwekuluntaza mu By'omwoyo
Olugero lwa Baibuli: Dawudi alondebwa nga kabaka
1 Samwiri 16:1-13
Olunyiriri Lw'okujjukira
"Okwagala kugumiikiriza, kulina ekisa; okwagala tekuba na buggya; okwagala tekwekulumbaza, tekwegulumiza; tekukola bitasaana, tekunoonya byakwo, tekunyiiga, tekusiba bubi ku mwoyo; tekusanyukira bitali bya butuukirivu, naye kusanyukira wamu n'amazima; kugumiikiriza byonna, kukkiriza byonna, kusuubira byonna, kuzibiikiriziza byonna." 1 Abakkolinso 13:4-7
Mu Lingi
Saba Katonda oba waliwo ekikolwa eky'omwoyo ky'olina okuleka osobole okussa essira ku KWAGALA. Kola ebikolwa bingi ssabbiiti eno ebiraga okwagala: teweewaana, kola ekirungi eri abalala so si gy'oli, ate tolondoola nnyo bibi bantu byebaba bakukoze.
Essomo 6
Essanyu vs. Obuggya
Olugero lwa Baibuli: Abakulembeze b'eddiini balina obuggya
Ebikolwa 5:12-33
Olunyiriri Lw'okujjukira
"Kubanga mukyali ba mubiri: kubanga mu mmwe nga bwe mukyalimu obuggya n'okuyomba, temuli ba mubiri, era temutambula ng'abantu obuntu?" 1 Abakkolinso 3:3
Mu Lingi
Weebaze Katonda olw'ebirabo eby'omwoyo, endabika, eby'obugagga n'abekika b'olina. Saba Katonda akuwe essanyu n'obumativu mw'ekyo ky'olina. Londa omuntu gwe walinako ensaalwa omuwe ekirabo. (Naye tomubuulira ku nsaalwa eno.)
Essomo 7
Essanyu vs. Omululu
Olugero lwa Baibuli: Omuvubuka omugagga
Matayo 19:16-30
Olunyiriri Lw'okujjukira
"Mutunule, mwekuumenga okwegomba kwonna; kubanga obulamu bw'omuntu si by'ebintu ebingi by'aba nabyo."
Lukka 12:15
Mu Lingi
Waayo ezimu ku ssente zo eri Katonda mu kabbo ku kkanisa nga tomanyi zinagenda w'ani. Kozesa ku ssente zo mu kuweereza omuntu omulala. Bw'oba tolina ssente funa ekimu ku by'obugagga byo okiweeyo.
Essomo 8
Essanyu vs. Okwekubagiza
Olugero lwa Baibuli: Yona n'olusiring'anyi
Yona 4:1-10
Olunyiriri Lw'okujjukira
"Kubanga okubonaabona kwaffe okutazitowa, okw'ekiseera ekya kaakano, kwongerayongera nnyo okutukolera ekitiibwa ekizitowa eky'emirembe n'emirembe; ffe nga tetutunuulira ebirabika, wabula ebitalabika: kubanga ebirabika bya kiseera; naye ebitalabika bya mirembe na mirembe." 2 Abakkolinso 4:17-18
Mu Lingi
Weereza mu bifo ebisulwamu bamasiikiini oba ku busumba obuliisa abanaku. Oba, osobola okulambula abalwadde mu ddwaliro. Saba Katonda abikkule amaaso go eri ekifaananyi ekinene era akuyambe obutetunulira ggwe wekka.
Essomo 9
Essanyu vs. Obutasiima
Olugero lwa Baibuli: Yesu awonya abagenge kkumi
Lukka 17:11-19
Olunyiriri Lw'okujjukira
"Muyingire mu miryango gye n'okwebaza, Ne mu mpya ze n'okutendereza. Mumwebaze, mukuze erinnya lye." Zabbuli 100:4
Mu Lingi
Weebaze bazadde bo (oba omuntu omulala) olw'ekintu kye bakuwa buli lunaku. Salawo okwerekereza ekintu kyonna osobole okujjukira nti osanga wali bawo akaseera nga tokirina.
Essomo 10
Emirembe vs. Obweraliikirivu
Olugero lwa Baibuli: Eriya aliisibwa bannamung'oona
1 Bassekabaka 17:1-6
Olunyiriri Lw'okujjukira
"Naye musooke munoonye obwakabaka bwe n'obutuukirivu bwe; era ebyo byonna mulibyongerwako."
Matayo 6:33
Mu Lingi
Gabana ky'olina n'omuntu omulala, ne bwe kiba kitegeeza nti ggwe ojja kusigala nga tolina. Eyinza okuba emmere, engoye, ssente oba ekintu kyonna ekigula ssente. Saba Katonda akumalire ebyetaago byo.
Essomo 11
Emirembe vs. Okutya
Olugero lwa Baibuli: Peetero atambulira ku mazzi
Matayo 14:22-33
Olunyiriri Lw'okujjukira
"Kubanga ddala mbagamba nti Singa mulina okukkiriza okwenkana ng'akaweke ka kaladaali, bwe muligamba olusozi luno nti Vaawo wano genda wali; kale luligenda; so singa tewali kigambo kye mutayinza. Naye kyokka eky'engeri eno tekiyinza kuvaawo awatali kusaba na kusiiba." Matayo 17:20-21
Mu Lingi
Londa ekintu ekiringa ekitasoboka era oteeke ebbali okutya kwo. Saba Mukama Yesu akuyambe okukikola era otandike emitendera gya kyo. (Buba buwanguzi okutandika obutandisi ne bw'oba obbidde nga Peetero. Omulimu guli mu kusalawo ekintu ekiringa ekitasoboka era n'ogezaako okukikola.)
Essomo 12
Emirembe vs. Obutakkaanya
Olugero lwa Baibuli: Okussaayo ettama eryokubiri
Matayo 5:38-42
Olunyiriri Lw'okujjukira
"Oba nga kiyinzika, ku luuyi lwammwe, mutabaganenga n'abantu bonna." Abaruumi 12:18
Mu Lingi
Kiriza abantu bakukoleko ensobi ssabbiiti eno. (Ebiseera ebisinga kijja kubawo kyokka.) Omulimu gwo ggwe butabakola kintu kyonna.
Essomo 13
Emirembe vs. Okwekkiririzaamu
Olugero lwa Baibuli: Yesu aliisa abasajja enkumi ttaano
Lukka 9:10-17
Olunyiriri Lw'okujjukira
"N'ang'amba nti Ekisa kyange kikumala: kubanga amaanyi gange gatuukiririra mu bunafu. Kyennaavanga nneenyumiriza n'essanyu eringi olw'eby'obunafu bwange, amaanyi ga Kristo galyoke gasiisire ku nze." 2 Abakkolinso 12:9
Mu Lingi
Saba Katonda omukisa gw'okumuweereza mu kintu ky'olinamu obunafu. Weewandiise mu kkanisa yo okuweereza mu kintu ekyo. Bw'oba oli musirise, yogerako nnyo ssabbiiti eno ate bw'oba oyogera nnyo, sirika ko ssabbiiti eno.
Ekitundu 2 binaatera okujja!
Ekitundu 3
Essomo 1
Okukkiriza vs Okusinza Ebifaananyi
Olugero lwa Baibuli: Eryato likwatibwa
1 Samwiri 5:1-12, 6, 7:3
Olunyiriri Lw'okujjukira
“Teweekoleranga ekifaananyi ekyole, newakubadde
ekifaananyi eky'ekintu kyonna kyonna, ekiri waggulu mu
ggulu, newakubadde ekiri wansi ku ttaka, newakubadde
ekiri mu mazzi agali wansi w'ettaka.”
Okuva 20:4
Mu Lingi
Funayo omukolo oba ekikolwa kyonna OGAANE okukyenyigiramu kuba kirimu okusinza
ekitali Katonda. Eyinza okuba ennono y’okuggyamu engato, oba ebijaguzo, omuzannyo oba
obutagula bimuli ng’abalala babiguze.
Essomo 2
Okukkiriza vs Obutali Bwesimbu
Olugero lwa Baibuli: Saddulaaki, Mesaki ne Abeduneego
Danyeri 3:1-21
Olunyiriri Lw'okujjukira
“Onjigirizenga ekkubo lyo, ai Mukama;
naatambuliranga mu mazima go: Ogatte
wamu omutima gwange gutye erinnya lyo.”
Zabbuli 86:11
Mu Lingi
Funa akadde wiiki eno oyatule mu lwaatu ku ssomero oba mu kitundu kyammwe nti
oli Mukristaayo era okkiriza Yesu Kristu. Oluvannyuma kolayo akabaga akatonotono
olw’okuba nti obadde mwesimbu yadde wabaddewo abakutadde ku bunkenke.
Essomo 3
Okukkiriza vs Okusikattira
Olugero lwa Baibuli: Katonda ayita Samwiri
1 Samwiri 3:1-21
Olunyiriri Lw'okujjukira
“Okukkiriza kye kinyweza
ebisuubirwa, kye kitegeereza
ddala ebigambo ebitalabika.”
Abaebbulaniya 11:1
Mu Lingi
Saba Katonda ayogere naawe wiiki eno era okulagire eky’okukola. Beera nga weeyigiriza
okumugondera amangu ddala nga tosikattidde. Singa weerabira n’otamwanukulirawo,
musabe akwongere akalimu akalala.
Essomo 4
Okukkiriza vs Obujeemu
Olugero lwa Baibuli: Abakessi mu Kanani
Okubala 13:1-3, 17-33, 14:1-11
Olunyiriri Lw'okujjukira
“Musa n'agamba nti Kaakano
musobeza ki ekiragiro kya
Mukama, kubanga tekiibe na
mukisa?”
Okubala 14:41
Mu Lingi
Londa emirimu 2 okuva ewa Katonda egy’okukola wiiki eno. Ekisooka kibeere ekyo
Katonda kye YAKUGAANA okukola era ekyokubiri kibeere ekyo Katonda kye yakugamba
okukola. Gondera Katonda mu bintu bino byombi osobole okuwangula obujeemu.
Essomo 5
Okukkiriza vs Okumma
Olugero lwa Baibuli: Ibulayimu ne Isaaka
Olubereberye 22: 1-18
Olunyiriri Lw'okujjukira
“Era awataba kukkiriza tekiyinzika kusiimibwa:
kubanga ajja eri Katonda kimugwanira okukkiriza
nga Katonda waali, era nga ye mugabi w'empeera
eri abo abamunoonya.” Abaebbulaniya 11:6
Mu Lingi
Waliwo ekintu kyonna Katonda ky’akugamba okuvaaka wiiki eno? Twala akadde
okirowoozeeko era omusabe akuwe obuvumu okukivaako okumala akaseera. Ayinza kuba
caayi, Facebook oba emmere gy’osinga okwagala. Okuwangula olulwana luno salawo
okukivaako okumala wiiki nnamba.
Essomo 6
Okukkiriza vs Obuteesigika
Olugero lwa Baibuli: Nuuwa n’eryato
Olubereberye 5:32, 6:1-22, 7:1-12
Olunyiriri Lw'okujjukira
“Naye muntu alyogera nti Ggwe olina okukkiriza, nange
nnina ebikolwa: ndaga okukkiriza kwo awatali bikolwa
byo, nange olwebikolwa byange ndikulaga okukkiriza
kwange.”
Yakobo 2:18
Mu Lingi
Londa ekintu mu bulamu bwo ky’ogenda okubeeramu omwesigwa. Funa ekintu ky’ogenda okukolera
Katonda olunaku lumu mu wiiki eno era okakase nti oli mwesigwa mu kyo. Bw’okimaliriza funayo
ekirala era osalewo olunaku lw’ogenda okukikola. Kakasa nti otuukiriza ekisuubizo kyo.
Essomo 7
Okukkiriza vs Okubuusabuusa
Olugero lwa Baibuli: Yesu alabikira Tomasi
Yokaana 20:24-31
Olunyiriri Lw'okujjukira
“Yesu n'amugamba nti Kubanga ondabye,
kyovudde okkiriza; balina omukisa
abakkiriza nga tebaliiko kye balabye.”
Yokaana 20:29
Mu Lingi
Salawo okukkiriza Katonda mu kintu kye yakusuubiza yadde kiringa ekitasoboka. Gamba
Katonda nti oli mwetegefu okulinda mpaka nga amalirizza okutuukiriza ekisuubizo kye. Okulaga
obumalirivu bwo, genda osimbe mu lukalala lw’abantu w’otalina kubeera! Wandiika eddakiika
mmeka z’omaze ng’oyimiridde mu lukalala luno era otegeeze omutendesi wo.
Essomo 8
Obuwombeefu vs Enjawukana
Olugero lwa Baibuli: Ibulayimu ne Lutti baawukana
Olubereberye 13:1-18
Olunyiriri Lw'okujjukira
“N'obukkakkamu bwonna
n'obuwombeefu, n'okugumiikiriza,
nga muzibiikirizagananga mu
kwagalana.”
Abaefeeso 4:2
Mu Lingi
Leka munno awangule singa muba temukkaanyizza ku nsonga. Oyinza okulemererwa
okukkanya n’omuntu naye weewale okuyomba naye ku nsonga eyo. Muleke agende n’ekyo
ky’akkiririzaamu.
Essomo 9
Obuwombeefu vs
Ennono
Olugero lwa Baibuli: Obuyonjo n’obukyafu
Matayo 15:1-20
Olunyiriri Lw'okujjukira
“Temuleetanga ekyesittaza eri Abayudaaya, newakubadde
eri Abayonaani, newakubadde eri ekkanisa ya Katonda: era
nga nange bwe nsanyusa bonna mu byonna nga sinoonya
magoba gange nze, wabula ag'abangi; balyoke balokoke.”
1 Abakkolinso 10:32-33
Mu Lingi
Salawo okuba ow’ekisa mu kifo ky’okulemera ku nnono zammwe. Okugeza, salawo
okugumiikiriza embeera omuntu gy’alimu n’ensonga lwaki amenye ennono era oleme
kukyogerako. Kakasa nti toyisa bubi muntu yenna era teweemulisaako ttaala bantu kukulaba.
Essomo 10
Obuwombeefu vs
Obukaawu
Olugero lwa Baibuli: Kayini ne Abiri
Olubereberye 4:1-16
Olunyiriri Lw'okujjukira
“Okukaawa kwonna n'obusungu
n'obukambwe n'okukaayana
n'okuvuma bibavengako, awamu
n'ettima lyonna.”
Abaefeeso 4:31
Mu Lingi
Funayo omuntu gwe wanyiigira omusonyiwe. Funa akadde mu ssaala oyatule nti,
“Nkusonyiye.”
Essomo 11
Okwegendereza vs
Okukemebwa
Olugero lwa Baibuli: Yesu akemebwa
Matayo 4:1-11
Olunyiriri Lw'okujjukira
“Siwali kukema okubakwata okutali kwa bantu: naye Katonda
mwesigwa, ataabaganyenga kukemebwa okusinga bwe muyinza;
naye awamu n'okukemebwa era anassangawo n'obuddukiro;
mulyoke muyinzenga okugumiikiriza.”
1 Abakkolinso 10:13
Mu Lingi
Lwanyisa era owangule ekikemo kimu. Bwe kiba kisoboka naawe kozesa ebyawandiikibwa
nga Yesu bwe yakola. Fuga obwagazi bwo era tokkiriza kugwa mu nsobi.
Essomo 12
Okwegendereza vs
Okulimba
Olugero lwa Baibuli: Yakobo abba omukisa gwa Esawu
Olubereberye 27:1-36
Olunyiriri Lw'okujjukira
“Olulimi olulimba lukyawa abo be
lwafumita; N'akamwa akanyumiriza
kaleeta okuzikirira.”
Engero 26:28
Mu Lingi
Buli muntu ayogera obulimba ne bwe kaba katono nnyo. Jjukira omuntu gwe walimba ku
ntandikwa y’omwaka guno era ogende gy’ali omubuulire amazima era omwetondere.
Essomo 13
Okwegendereza vs
Obugayaavu
Olugero lwa Baibuli: Abazimbi abagezi n’abasiru
Matayo 7:24-27
Olunyiriri Lw'okujjukira
“Kale amanya okukola obulungi
n'atakola, kye kibi eri oyo.”
Yakobo 4:17
Mu Lingi
Lwanyisa obugayaavu wiiki eno ng’oyita mu kukola ekintu ky’otayagala kukola. Kakasa nti
okimaliriza era owe obujulizi eri mukwano gwo.
lua_Latn lug_Latn lug_Latn lug_Latn lug_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn tso_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lim_Latn srd_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lim_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lim_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lim_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lim_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn